**PROJECT – Faculty of Education – 2016 : 01**

**Projekt ITMS 26210120042** „Modernizácia a skvalitnenie technickej infraštruktúry výskumu a vývoja UJS v oblasti nanotechnológie a inteligentného priestoru“. V rámci projektu sa na Katedre chémie PF UJS v roku 2015 zriadilo Nanochemické a supramolekulové laboratórium. Laboratórium bolo zariadené z prostriedkov projektu Agentúry ministerstva školstva, vedy, výskumu a športu SR Pre štrukturálne fondy EÚ „Podporujeme výskumné aktivity na Slovensku / Projekt je spolufinancovaný zo zdrojov EÚ“. Cieľom Nanochemického a supramolekulového laboratória PF UJS je:

* realizovanie presného a najmodernejšieho merania jemnej štruktúry, náboja, distribúcie veľkosti a rôznorodosti rôznych nanosystémov,
* sledovanie a pochopenie evolúcie supramolekulárnej architektúry; náboja, veľkosti a chemického zloženia pripravených nanozostáv,
* preskúmanie reologického správania a prúdenia nových nanozostáv, čo má zásadný význam v rade priemyselných aplikácií.

**PROJECT – Faculty of Education – 2016 : 02**

**KEGA 005UJS-4/2015** **Internacionalizácia ŠP predškolská a elementárna pedagogika pre II. stupeň VŠ štúdia**

**Opis projektu:** V snahe splniť očakávania doby, a zvýšiť záujem zahraničných študentov o študijný program predškolská a elementárna pedagogika pre II. stupeň vysokoškolského štúdia sa vytvorí tento študijný program aj v anglickom jazyku. Preložia sa informačné listy predmetov akreditovaného ŠP, a krátka charakteristika ŠP. Následne sa vytvoria učebné materiály vo forme skrípt v anglickom jazyku k vybraným pedagogickým a psychologickým, sociálnovedným a didaktickým predmetom študijného programu. K ostatným predmetom sa vytvoria prezentácie alebo podrobné sylaby v anglickom jazyku. Ku všetkým predmetom sa pripravia aj preverovacie otázky, alebo testy.

**Zodpovedný riešiteľ**: dr. habil. Ing. Szőköl István, PhD.

**Celkový počet a mená fyzických osôb zapojených do realizácie projektu za PF UJS**: Dr. habil. PaedDr. Kinga Horváth, PhD.; prof. Dr. Béla István Pukánszki, DrSc.;.PaedDr. Beáta Dobay, PaedDr. Andrea Puskás, PhD., RNDr. Zuzana Árki, PhD. , PaedDr. Terézia Strédl, PhD., PaedDr. Melinda Nagy, PhD., PaedDr. Edita Szabóová, PhD., Mgr. Yvette Orsovics, PhD.

**PROJECT – Faculty of Education – 2016 : 03**

**KEGA 002UJS-4/2016** **Web-Based aplikácie v prírodovednom vzdelávaní na ZŠ a SŠ**

**Zodpovedný riešiteľ projektu**: Mgr. Katarína Szarka, PhD.

**Opis projektu**: Výskum projektu sa orientuje: na analýzu trhu komerčných, bezplatne poskytnutých web-based aplikácií, ktoré sú aplikovateľné do vzdelávania; na tvorbu súboru vybraných web-based aplikácií a ich charakteristika spracovaná do užívateľských manuálov; na tvorbu súboru ukážkových modelov učebných on-line aktivít prírodovedným zameraním prostredníctvom vybraných web-based aplikácií. Hlavnou ambíciou projektu je inovovať vzdelávacie formy a metódy prípravy budúcich učiteľov na PF UJS prostredníctvom web-based aplikácií, podpora ich orientácie v rýchlo sa rozvíjajúcom sa svete informačnej spoločnosti a uľahčenie procesu integrovať sa do komunity on-line sveta. Ďalšou snahou je priblížiť budúce pedagogicko - didaktické záujmy budúcich učiteľov k záujmom mladej generácie ako aj nájsť spoločnú platformu nového učebného prostredia prostredníctvom webbased aplikácií. Preto hlavným zámerom projektu je analyzovať trh web-based aplikácií, v ďalšom analyzovať didaktické aspekty amožnosti vybraných web-based aplikácií a zároveň poskytnúť modely učebných aktivít s webovými aplikáciami a interaktívnych on-line učebných aktivít integrovateľné do vysokoškolského vzdelávania prípravy budúcich učiteľov.

**PROJECT – Faculty of Education – 2016 : 04**

**VEGA 1/0158/14 Formy politicko-mediálnej propagandy v strednej Európe, Česko-slovensku a Maďarsku (1938-1968)**

**Opis projektu**: V centre projektu stojí výskum politicko-mediálnej propagandy v kontexte strednej Európy, ale predovšetkým Česko-Slovenska a Maďarska. Prvotným cieľom projektu je výskum takých primárnych a sekundárnych prameňov (noviny, rozhlas, letáky), v ktorých sú zachytiteľné rôzne formy politicko-mediálnej propagandy. Riešitelia sa usilujú o zachytenie a zdokumentovanie mediálneho charakteru politických udalostí, t.j. zdokumentovanie toho, aké diskrepancie boli medzi skutočnými politickými udalosťami a ich obrazmi zachytenými v dobových médiách. Vymedzenie časovej periódy od 1938 do 1968 je zdôvodnené tým, že v danom období prostriedky politicko-mediálnej propagandy vo vymedzenom geografickom priestore boli jednotné, kým v neskoršom období už došlo k pomerne veľkému rozmachu iných, nových mediálnych prostriedkov (napr. televízia).

**Zodpovedný riešiteľ projektu**: Dr. habil. Barnabás Vajda, PhD. (Katedra histórie PF UJS)

**Celkový počet a mená fyzických osôb zapojených do realizácie projektu za PF UJS**: dr. habil., Popély Árpád, PhD., dr. habil., Simon Attila, PhD.

**PROJECT – Faculty of Education – 2016 : 05**

**VEGA 2/0023/12 Československá republika a maďarská menšina na Slovensku (1930-1938)**

**Stručný opis projektu**: Projekt je zameraný na základný archívny výskum základných otázok politických dejín maďarskej minority v druhom desaťročí existencie Československej republiky. Výskum sa realizuje v spolupráci so Spoločenskovedným ústavom SAV v Košiciach. Vedúcim projektu je vedecký pracovník SpVÚ SAV Olejník Milan, Mgr. PhD.

Z Katedry histórie PF UJS realizátorom výskumu je dr. habil. Attila Simon, PhD., spoluriešiteľom je dr. habil. László Szarka, CSc. a dr. habil. Arpád Popély, PhD.

**PROJECT – Faculty of Education – 2016 : 06**

**VEGA 1/0528/16 Reformovaná kresťanská cirkev na Slovensku v rokoch 1919–1952**

**Stručný opis projektu**: Hlavným vedeckým cieľom projektu je odkrytie a spísanie dejín Reformovanej kresťanskej cirkvi na Slovensku v rokoch 1919–1952, ktorá téma je doteraz nespracovaná. Čiastkové ciele sú nasledovné:

- načrtnúť základné etapy organizačného vývoja reformovanej cirkvi po vzniku ČSR, a objasniť tie okolnosti ktoré na fungovanie reformovanej cirkvi vplývali.

- na základe odkrytých prameňov analyzovať vzájomný vzťah Československého (respektíve v rokoch

1939–1945) slovenského štátu a Reformovanej kresťanskej cirkvi.

- odkryť a spísať životné dráhy najdôležitejších cirkevných predstaviteľov danej doby. Napr.: Eleméra Balogha, Istvána Pálćzi Czinke, Štefana Štundu, Bélu Sörösa atď.

- analyzovať jednotlivé aspekty spoločnosti kalvínov žijúcich na Slovensku (demografia, spoločenské zvyky, národnostné pomery atď.)

Úspešné splnenie hore uvedených cieľov ďalej vyžaduje:

- Odkryť pramennú bázu danej témy vo vlastnom archíve Reformovanej kresťanskej cirkvi na Slovensku, ktorý archív bol doteraz pre bádateľov málo prístupný.

**Zodpovedný riešiteľ projektu**: Dr. habil. Simon Attila, PhD.

**Celkový počet a mená fyzických osôb zapojených do realizácie projektu za PF UJS**: dr. habil., Popély Árpád, PhD., dr. habil., Szarka László, PhD.

**Výstupy projektu**: Zborník príspevkov z konferencie konanej v októbri 2017.

**PROJECT – Faculty of Education – 2016 : 07**

**KNM-1668/2016/2.2** **V.** **Vedecké sympózium PF UJS: Etika v edukácii**

**Stručný opis projektu**: Katedra pedagogiky a Katedra biológie Pedagogickej fakulty Univerzity J. Selyeho už piatykrát organizovali vedecké sympózium, na ktorom pozvaní, a v danej tematike orientovaní vysokoškolskí učitelia zverejňovali a publikovali svoje štúdie. Témou tohoročného sympózia bola Etika v edukácii. Sympózium sa konalo 15.-16. novembra 2016 v Komárne. Na sympóziu vystúpilo 19 prednášateľov s referátom v troch sekciách. Konferenciu otvoril prodekan Pedagogickej Fakulty UJS. 16. novembra 2016 sa konal workshop s účasťou študentov UJS. Témami workshopu boli: KEMSAK a jeho praktické ukazovatele; Etické aspekty udržateľnej spotreby. Zborník obsahuje 15 štúdií, v ktorých autori z rôznych univerzít predstavujú výsledky svojej vedecko-výskumnej práce. Sympózium bolo realizované pod v Komárne na Univerzite J Selyeho s finančnou podporou 1000 EUR Úradu vlády Slovenskej republiky – programu Kultúra národnostných menšín 2016 a spolufinancované univerzitou vo výške 53 EUR. Financie boli použité podľa rozpočtu schválenej dotácie.

**Význam a prínos**: Piaty ročník medzinárodného vedeckého sympózia sledovalo naplnenie aktuálnych potrieb maďarskej menšiny v oblasti edukácie vysokoškolských pedagógov, pedagógov v praxi ale i študentov v pregraduálnom štúdiu VŠ. Toho roku hlavným cieľom bolo monitorovanie profesionálnej etiky vo výchove a vzdelávaní detí a mládeže, vysokoškolských študentov ale aj u samotných pedagógov vo viacjazyčnom prostredí, a tým upriamiť pozornosť na etické otázky a dosiahnuť posilnenie výchovy a vzdelávania príslušníkov národnostných menšín s prihliadnutím na etické hodnoty našej spoločnosti. Na sympóziu odzneli početné prednášky k tejto problematike, boli živé debaty po prednáškach a v rámci workshopu, a vydal sa zborník, ktorý sprístupňuje referáty aj pre tých, ktorí sa nemohli zúčastniť osobne.

Sa zapojili aj VŠ učitelia z UK v Bratislave, PU v Prešove, ELTE v Budapesti a NYME v Szombathely (Maďarsko), KJF v Székesfehérvár (Maďarsko), PdF UP v Olomouc (Česko). O sympózium prejavili záujem aj študenti UJS – budúci pedagógovia.

O sympóziu je v tlači článok (Nagy, M., Strédl, T.: Etika v edukácii) v časopise PF UJS Eruditio – Educatio. Vydal sa aj vedecký zborník prednášok, aby sa výsledky dostali k čo najširšej vedeckej a odbornej verejnosti. Sympózia sa zúčastnilo 108 registrovaných poslucháčov z radov vysokoškolských učiteľov, učiteľov ZŠ a SŠ, a študentov učiteľských študijných programov..